נוסח לדיון בוועדה ביום 6.3.16

|  |  |  |
| --- | --- | --- |
| תקופות תוקף רישיונות ואישורים | 6א. | (א) המנהל ייתן רישיונות לפי חוק זה לתקופה של שש שנים. |
|  |  | (ב) על אף האמור בסעיף קטן (א), רישיון יבואן רכב זעיר יינתן לתקופה של שנתיים, והרישיונות והאישורים המפורטים להלן – לתקופה שעד ליום 31 בדצמבר של השנה שבה ניתנו: |
|  |  |  | (1) אישור לייצור דגם רכב לפי סימן ב' לפרק ג'; |
|  |  |  | (2) רישיון ייבוא רכב לפי סעיף 28 ורישיון לייבוא מכונה ניידת לפי סעיף 30; |
|  |  |  | (3) אישור לייצור דגם של מוצר תעבורה לפי סימן ב' לפרק ז'. |
|  |  | (ג) על אף האמור בסעיפים קטנים (א) ו-(ב), תקופת תוקפו של רישיון או אישור לא תעלה על תקופת תוקפם של מסמכים שהם תנאי לנתינתו לפי חוק זה. |

|  |  |  |
| --- | --- | --- |
| (מתוך 13 – התליית רישיון, הגבלתו, ביטולו או התלייתו |  | פתיח לסעיף שכבר אושר:(א) המנהל רשאי להתלות רישיון עד לקיום תנאים שיורה עליהם, לבטל רישיון, להגבילו או לסרב לחדשו, לאחר שנתן לבעל הרישיון הזדמנות נאותה להשמיע את טענותיו, אם התקיים בבעל הרישיון או במבקש אחד מאלה: |
|  |  |  | (7) הממונה על הגבלים עסקיים קבע בהתאם לסמכותו לפי סעיף 43(א)(1) ו-(5) לחוק ההגבלים העסקיים, התשמ"ח-1988, כי הוא צד להסדר כובל או כי הוא בעל מונופולין שניצל לרעה את מעמדו בשוק לפי סעיף 29א לחוק האמור, או הטיל עליו עיצום כספי לפי סעיף 50ד(א)(1), (2) סיפה לעניין הפרת תנאי, (3), (4), (5) או (6) לאותו חוק, ובלבד שהמנהל שקל את נסיבותיה וחומרתה של ההתנהגות שבשלה עשה הממונה על הגבלים עסקיים שימוש בסמכותו ואת קיומם של הליכים נוספים לפי החוק האמור בעניין הקביעה או העיצום הכספי; ואולם, המנהל לא יעשה שימוש בסמכותו לפי פסקה זו, אם נוכח כי בעל הרישיון או המבקש חדל מההתנהגות האמורה ; |
|  |  | (8) הוא הורשע בעבירה פלילית או בעבירת משמעת, שמפאת מהותה, חומרתה או נסיבותיה אין הוא ראוי לעסוק במתן השירות לרכב או במקצוע בענף הרכב שלגביו ניתן לו הרישיון, או שהוגש נגדו כתב אישום בעבירה פלילית כאמור וטרם ניתן פסק דין סופי בעניין; |
|  |  | (9) לעניין ניהול מקצועי של מוסך ותיווך לייבוא רכב –  |
|  |  |  |  | (א) הוא לא מילא אחר הוראות המנהל לעניין השתלמות מקצועית לפי סעיף 12; |
|  |  |  | (ב) הוא הפר את כללי האתיקה המקצועית שנקבעו לפי סעיף 17(ב); |
|  |  |  | (ג) התקיימו בו נסיבות שנקבעו לפי סעיף 17(ג) המעידות על חשש להתקיימות ניגוד עניינים. |

|  |  |  |
| --- | --- | --- |
| רישיון יבואן רכב ישיר | 35.  | פתיח לסעיף שכבר אושר:(א) מי שהתקיימו בו כל אלה זכאי לקבל רישיון יבואן רכב ישיר מאת המנהל:... |
|  |  |  | (8א) הוא המציא כתב התחייבות מאת יצרן הרכב במדינת החוץ לעניין אספקת המידע הטכני, ההדרכה והציוד והכלים הנדרשים לצורך טיפול ואחזקת כלי רכב מהתוצר המיובא על ידו. |
|  |  |  | (9) הוא הוכיח קיומה של תשתית למתן שירותי תחזוקה לרכב, בהתאם להוראות שקבע השר לעניין המוסכים למתן אותם שירותים;... |
|  |  | (ג) השר רשאי לקבוע נסיבות שבהן יבואן רכב מסחרי יחויב להקים בנפה מסוימת שנקבעה לפי סעיף 3 לפקודת סדרי שלטון ומשפט, התש"ח-1948, יותר ממוסך אחד המטפל בתוצר המיובא על ידו, ובלבד שלא יהיה בבעלותו בנפה האמורה יותר ממוסך אחד; לעניין זה -  "בבעלותו" – לרבות בבעלות תאגיד שהוא בעל שליטה בו;"שליטה" – כהגדרתה בחוק ניירות ערך, התשכ"ח–1968[[1]](#footnote-1)..   |
| רישיון יבואןרכב עקיף | 36.  | פתיח לסעיף שכבר אושר:(א) מי שהתקיימו בו כל אלה זכאי לקבל רישיון יבואן רכב עקיף מאת המנהל:... |
|  |  |  | (8) הוא הוכיח קיומה של תשתית למתן שירותי תחזוקה לרכב, בהתאם להוראות שקבע השר, לעניין המוסכים למתן אותם שירותים; |

|  |  |  |
| --- | --- | --- |
| קידום התחרות בענף יבוא רכב | 39. | (א) בטרם מתן רישיון לפי סימן זה, קביעת תנאים בו או חידושו, למעט רישיון יבואן רכב זעיר, ישקול המנהל, נוסף על כל שיקול אחר שעליו לשקול לעניין מתן רישיון כאמור, שיקולים של קידום התחרות בענף יבוא הרכב. |
|  |  | (ב) השר רשאי לקבוע כללים לעניין מתן רישיון ליבואן רכב מסחרי למעט יבואן רכב זעיר או חידושו, שעניינן קידום התחרות בענף האמור. |
|  |  | (ג) אין בסעיף זה כדי לגרוע מסמכותו של הממונה על ההגבלים העסקיים לפי סימן ג' לפרק ב' לחוק לקידום התחרות ולצמצום הריכוזיות, התשע"ד-2013.[[2]](#footnote-2) |

|  |  |  |
| --- | --- | --- |
| הכרה במוסך שירות של יבואן | 51.  | (א) יבואן רכב מסחרי שיש לו מוסכי שירות יפרסם באתר האינטרנט שלו את התנאים לצורך התקשרותו עם מוסך לשם היותו מוסך שירות של יבואן; השר רשאי לקבוע הוראות לעניין התנאים כאמור ולעניין פרסומם ולעניין אופן ביטול התקשרות כאמור. |
|  |  | (ב) יבואן רכב מסחרי יפרסם רשימה מעודכנת של מוסכי השירות שלו, במקום מכירת הרכב וכן באתר האינטרנט שלו, וימסור אותה לקונה לא יאוחר ממועד מסירת הרכב; היבואן ידווח למנהל על כל שינוי ברשימת מוסכי השירות שלו וכן על כוונתו לבטל הסכם עם מוסך שירות; ברשימה יפורטו התוצרים או הדגמים שבהם מורשה לטפל כל אחד ממוסכי השירות.  |
| התקשרות בין יבואןרכב מסחרי ומוסך שירות של יבואן | 52.  | (א) לא יתנה יבואן רכב מסחרי את התקשרותו עם מוסך לשם היותו מוסך שירות של יבואן בתנאי מהתנאים המפורטים להלן, ולא יכתיב לו או ימליץ לו בעניינים האמורים, לא ידרוש דיווח לגביהם, וכן לא יעשה שימוש במאגרי הנתונים שיש לו גישה אליהם כדי לברר את נתוני פעילות המוסכים באותם עניינים: |
|  |  |  | (1) תיקון רכב במוצר תעבורה מסוים או בסוג מסוים של מוצר תעבורה, מבלי להציע לצרכן מוצר תעבורה מתאים אחר לפי סעיף 103; |
|  |  |  | (2) מתן שירות לכלי רכב שיובאו על ידי היבואן בלבד; |
|  |  |  | (3) מחיר מוצר תעבורה או מחיר השירות לרכב שהמוסך נותן, למעט מחיר מרבי, ובלבד שלא יפחת מן המחיר שפירסם היבואן לפי סעיף 99;. |
|  |  |  |  |
|  |  | (ב) הוראות סעיף קטן (א) לא יחולו לעניין מוצרי תעבורה ושירותי תחזוקה לרכב הניתנים במסגרת אחריות בשיעור כאמור בסעיף 42(ג), במסגרת תקלת בטיחות סדרתית או במקרים אחרים שקבע השר. |
|  |  |  |
| הוראת שעה | 192.  | (א) בתקופה של שנתיים החל ביום תחילתו של חוק זה – |
|  |  |  | (1) בסעיף 29(7)(ב), לא יקראו את הסיפה החל במילים "ומספר הקילומטרים שהרכב נסע"; |
|  |  | (ב) השר, בהסכמת שר האוצר ובאישור הוועדה, רשאי, בצו, להאריך את תוקפן של הוראות השעה שבסעיף קטן (א) לתקופה אחת נוספת של שנתיים. |
|  |  |  |  |
|  |  |  |

1. ס"ח התשכ"ח, עמ' 234. [↑](#footnote-ref-1)
2. ס"ח התשע"ד עמ' 92 [↑](#footnote-ref-2)